CELEX: 62007CA0162
Language: da
Date: 2008-05-22 00:00:00
Title: Sag C-162/07: Domstolens dom (Tredje Afdeling) af 22. maj 2008 — Ampliscientifica Srl, Amplifin SpA mod Ministero dell'Economia e delle Finanze, Agenzia delle Entrate (anmodning om præjudiciel afgørelse fra Corte suprema di cassazione — Italien) (Sjette momsdirektiv — afgiftspligtige personer — artikel 4, stk. 4, andet afsnit — moder- og datterselskaber — en medlemsstats indførelse af en ordning om én enkelt afgiftspligtig person — betingelser — følger)

5.7.2008   
            
            
               DA
            
            
               Den Europæiske Unions Tidende
            
            
               C 171/8
            
         Domstolens dom (Tredje Afdeling) af 22. maj 2008 — Ampliscientifica Srl, Amplifin SpA mod Ministero dell'Economia e delle Finanze, Agenzia delle Entrate (anmodning om præjudiciel afgørelse fra Corte suprema di cassazione — Italien)
   (Sag C-162/07) (1)
   
   (Sjette momsdirektiv - afgiftspligtige personer - artikel 4, stk. 4, andet afsnit - moder- og datterselskaber - en medlemsstats indførelse af en ordning om én enkelt afgiftspligtig person - betingelser - følger)
   (2008/C 171/14)
   Processprog: italiensk
   Den forelæggende ret
   Corte suprema di cassazione
   Parter i hovedsagen
   
      Sagsøgere: Ampliscientifica Srl, Amplifin SpA
   
      Sagsøgte: Ministero dell'Economia e delle Finanze, Agenzia delle Entrate
   Sagens genstand
   Anmodning om præjudiciel afgørelse — Corte suprema di cassazione — fortolkning af artikel 4, stk. 4, andet afsnit, i direktiv 77/388/EØF: Rådets sjette direktiv af 17. maj 1977 om harmonisering af medlemsstaternes lovgivning om omsætningsafgifter — det fælles merværdiafgiftssystem: ensartet beregningsgrundlag — »personer […] som i retlig forstand er selvstændige, men som finansielt, økonomisk og organisatorisk er nært knyttet til hinanden« — begreb, der er tilstrækkeligt præcis til at medlemsstaterne kan anvende den omhandlede momsordning — begrebet forbindelse — national bestemmelse, hvorefter der skal foreligge en forbindelse i en minimumsperiode med henblik på at undgå misbrug af beføjelser
   Konklusion
   
               1)
            
            
               Artikel 4, stk. 4, andet afsnit, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, er en bestemmelse, hvis anvendelse af en medlemsstat forudsætter, at medlemsstaten forudgående rådfører sig med det rådgivende udvalg vedrørende merværdiafgift, og at der vedtages en national lovgivning, som tillader personer, herunder navnlig selskaber, som er etableret i indlandet, og som i retlig forstand er selvstændige, men som finansielt, økonomisk og organisatorisk er nært knyttet til hinanden, at ophøre med at blive betragtet som selvstændige merværdiafgiftspligtige personer, for at blive betragtet som én enkelt afgiftspligtig person, som alene tildeles et merværdiafgiftsregistreringsnummer, og som følgelig alene er beføjet til at underskrive merværdiafgiftsangivelser. Det tilkommer den nationale ret at undersøge, om en national lovgivning som den, der er tvist om i hovedsagen, opfylder disse kriterier, idet det skal præciseres, at en national lovgivning, der opfylder disse, i mangel af et forudgående samråd med det rådgivende udvalg vedrørende merværdiafgift udgør en gennemførelse, der er foretaget i strid med det proceduremæssige krav, der er fastsat i artikel 4, stk. 4, andet afsnit, i sjette direktiv 77/388.
            
         
               2)
            
            
               Princippet om afgiftsneutralitet er ikke til hinder for en national lovgivning, der blot behandler afgiftspligtige personer, som ønsker at vælge en ordning for forenklet angivelse og betaling af merværdiafgift, afhængig af, om koncernen eller moderselskabet ejer mere end 50 % af aktierne eller andelene i de underordnede personer senest siden indgangen af det kalenderår, der gik forud for det år, som angivelsen vedrører, eller derimod først opfylder denne betingelse efter dette tidspunkt. Det tilkommer den nationale ret at undersøge, om en national lovgivning som den, der er tvist om i hovedsagen, udgør en sådan ordning. Endvidere er hverken princippet om forbud mod misbrug af beføjelser eller proportionalitetsprincippet til hinder for en sådan lovgivning.
            
         
      (1)  EUT C 140 af 23.6.2007.